title: -modda. Soliq bazasi - Oʻzbekiston respublikasining soliq kodeksi (Yangi tahriri) Oʻzbekiston Respublikasining
text: |
  Oʻzbekiston respublikasining soliq kodeksi (Yangi tahriri) Oʻzbekiston Respublikasining Pdf ko'rish
  |
  bet | 269/352 | Sana | 19.01.2024 | Hajmi | 2,93 Mb. | | #141154 |
  Bog'liq 00000000858c3fb50185edf3c8360039366-modda. Soliq bazasi
  (1-q.)
  Soliq bazasi quyidagilar hisoblanadi:
  1) Oʻzbekiston Respublikasining rezidentlari boʻlgan jismoniy shaxslar uchun - ushbu
  boʻlimda nazarda tutilgan soliq imtiyozlarini hisobga olgan holdagi jami daromadlari;
  2) Oʻzbekiston Respublikasining norezidentlari boʻlgan jismoniy shaxslar uchun - ushbu
  boʻlimda nazarda tutilgan soliq imtiyozlari qoʻllanmagan holdagi jami daromadlari.
  (2-q.)
  Soliq bazasini aniqlashda soliq toʻlovchining ham pul shaklida, ham natura shaklida
  olgan daromadlari yoki daromadlarni tasarruf etish uchun yuzaga kelgan huquqlari, shuningdek
  moddiy naf tarzidagi daromadlari hisobga olinadi. Bunda soliq toʻlovchining alohida turdagi
  daromadlari ushbu boʻlimda belgilangan shartlarda va tartibda jami daromad tarkibida hisobga
  olinishi yoki hisobga olinmasligi mumkin.
  (3-q.)
  Soliq toʻlovchining chet el valyutasida ifodalangan daromadlari, haqiqatda
  daromadlar olingan sanadagi Oʻzbekiston Respublikasi Markaziy bankining kursi boʻyicha milliy
  valyutaga qayta hisob-kitob qilinadi.
  (4-q.)
  Turli soliq stavkalari boʻyicha solinadigan soliq bazasi alohida aniqlanadi.
  (5-q.)
  Soliq bazasi, agar ushbu Kodeksda boshqacha qoida belgilanmagan boʻlsa, soliq davri
  boshidan eʼtiboran oʻsib boruvchi yakun bilan aniqlanadi.
  (6-q.)
  Soliq bazasi nazorat qilinadigan chet el kompaniyalarining ushbu Kodeksning VII
  boʻlimiga va 208-moddasiga muvofiq aniqlanadigan yigʻma foydasini ham oʻz ichiga oladi.
  (7-q.)
  Soliq bazasiga ushbu boʻlimda belgilangan hollarda va tartibda tuzatish kiritiladi.
  (8-q.)
  Ushbu Kodeksning VI boʻlimida nazarda tutilgan hollarda soliq toʻlovchining
  daromadlariga ushbu Kodeksning 20-bobida nazarda tutilgan tartibda tuzatish kiritiladi.
  (9-q.)
  Agar soliq toʻlovchining daromadidan uning oʻz farmoyishiga, sudning yoki boshqa
  organlar va tashkilotlarning qaroriga koʻra ushlab qolishlar amalga oshirilsa, bunday ushlab
  qolishlar soliq bazasini kamaytirmaydi.
  |
  | |